CELEX: C2007/095/03
Language: el
Date: 2007-04-28 00:00:00
Title: Υπόθεση C-292/04: Απόφαση του Δικαστηρίου (τμήμα μείζονος συνθέσεως) της 6ης Μαρτίου 2007 [αίτηση του Finanzgericht Köln (Γερμανία) για την έκδοση προδικαστικής αποφάσεως] — Wienand Meilicke, Heidi Christa Weyde, Marina Stöffler κατά Finanzamt Bonn-Innenstadt (Φορολογία εισοδήματος — Πίστωση φόρου κατά τη φορολόγηση μερισμάτων που διανέμονται από εγχώριες εταιρίες — Άρθρα 56 ΕΚ και 58 ΕΚ — Περιορισμός διαχρονικών αποτελεσμάτων δικαστικής αποφάσεως)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/2
            
         Απόφαση του Δικαστηρίου (τμήμα μείζονος συνθέσεως) της 6ης Μαρτίου 2007 [αίτηση του Finanzgericht Köln (Γερμανία) για την έκδοση προδικαστικής αποφάσεως] — Wienand Meilicke, Heidi Christa Weyde, Marina Stöffler κατά Finanzamt Bonn-Innenstadt
   (Υπόθεση C-292/04) (1)
   
   (Φορολογία εισοδήματος - Πίστωση φόρου κατά τη φορολόγηση μερισμάτων που διανέμονται από εγχώριες εταιρίες - Άρθρα 56 ΕΚ και 58 ΕΚ - Περιορισμός διαχρονικών αποτελεσμάτων δικαστικής αποφάσεως)
   (2007/C 95/03)
   Γλώσσα διαδικασίας: η γερμανική
   Αιτούν δικαστήριο
   Finanzgericht Köln
   Διάδικοι στην υπόθεση της κύριας δίκης
   Wienand Meilicke, Heidi Christa Weyde, Marina Stöffler
   κατά
   Finanzamt Bonn-Innenstadt
   Αντικείμενο της υποθέσεως
   Αίτηση για την έκδοση προδικαστικής αποφάσεως — Finanzgericht Köln — Ερμηνεία των άρθρων 56 και 58 ΕΚ — Σύστημα φόρου εισοδήματος που προβλέπει «πίστωση φόρου »για τα διανεμόμενα από τις ημεδαπές εταιρίες μερίσματα, εξαιρουμένων των μερισμάτων που διανέμουν εταιρίες έχουσες την έδρα τους σε άλλο κράτος μέλος
   Διατακτικό της αποφάσεως
   Τα άρθρα 56 ΕΚ και 58 ΕΚ πρέπει να ερμηνευθούν υπό την έννοια ότι απαγορεύουν φορολογική ρύθμιση σύμφωνα με την οποία, σε περίπτωση διανομής μερισμάτων από κεφαλαιουχική εταιρία, μέτοχος που υπέχει γενική φορολογική υποχρέωση σε κράτος μέλος δικαιούται πίστωση φόρου, που υπολογίζεται σε σχέση με τον φορολογικό συντελεστή των διανεμομένων κερδών στο πλαίσιο του φόρου εταιριών, όταν η διανέμουσα εταιρία είναι εγκατεστημένη σε αυτό το κράτος μέλος, ενώ δεν τη δικαιούται όταν η εν λόγω εταιρία είναι εγκατεστημένη σε άλλο κράτος μέλος.
   
      (1)  ΕΕ C 228 της 11.9.2004.